बीएसपी सेक्टर-2 स्कूल के छात्र ने इंटर स्टील एथलेटिक चैंपियनशिप में जीता 2 स्वर्ण पदक
भिलाई|बीएसपी के शिक्षा विभाग के हायर सेकंडरी स्कूल सेक्टर-2 के 11वीं के छात्र राय बसके ने आॅल इंडिया इंटर स्टील प्लांट एथलेटिक चैंपियनशिप में दो स्वर्ण पदक जीता है। छात्र ने भिलाई इस्पात संयंत्र का प्रतिनिधित्व करते हुए यह गौरव 800 मीटर और 1500 मीटर की दौड़ में हासिल किया। राय ने 800 मीटर की दौड़ में 1 मिनट 55 सेकंड व 1500 मीटर की दौड़ में 3 मिनट 58 सेकंड का समय लेकर पूरा किया।
यह प्रतियोगिता जमशेदपुर टाटा में आयोजित की गई थी। बीएसपी की सहायक महाप्रबंधक (शिक्षा) वैशाली सुपे, वरिष्ठ प्रबंधक (शिक्षा) एचआर नितनवरे, भिलाई विद्यालय के प्राचार्य पीआर पारखे, व्याख्याता एसके धानेश्वर, एसके खोब्रागड़े, खेल समन्वयक आर. सुनील ने राष्ट्रीय स्तर पर बीएसपी का गौरव बढ़ाने वाले छात्र से प्रेरणा लेकर स्कूल के दूसरे छात्रों को भी उनके पसंद की विधाओं के लिए तैयार करने कहा।
स्कूल में अपने शिक्षकों के साथ चैंपियन राय बसके।
awa_Deva hin_Deva hin_Deva awa_Deva